CELEX: 62020TB0146
Language: el
Date: 2020-05-04 00:00:00
Title: Υπόθεση T-146/20 R: Διάταξη του Προέδρου του Γενικού Δικαστηρίου της 4ης Μαΐου 2020 — Csordas κ.λπ. κατά Επιτροπής (Αίτηση ασφαλιστικών μέτρων – Υπαλληλική υπόθεση – Εκλογές για την ανάδειξη του τοπικού τμήματος Λουξεμβούργου της επιτροπής προσωπικού της Ευρωπαϊκής Επιτροπής – Νομότυπος χαρακτήρας – Υποχρέωση ελέγχου την οποία υπέχει το θεσμικό όργανο – Αίτηση λήψεως προσωρινών μέτρων – Έλλειψη fumus boni juris)

22.6.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 209/29
            
         
      Διάταξη του Προέδρου του Γενικού Δικαστηρίου της 4ης Μαΐου 2020 — Csordas κ.λπ. κατά Επιτροπής
      (Υπόθεση T-146/20 R)
      (Αίτηση ασφαλιστικών μέτρων - Υπαλληλική υπόθεση - Εκλογές για την ανάδειξη του τοπικού τμήματος Λουξεμβούργου της επιτροπής προσωπικού της Ευρωπαϊκής Επιτροπής - Νομότυπος χαρακτήρας - Υποχρέωση ελέγχου την οποία υπέχει το θεσμικό όργανο - Αίτηση λήψεως προσωρινών μέτρων - Έλλειψη fumus boni juris)
      (2020/C 209/39)
      Γλώσσα διαδικασίας: η γαλλική
      
         Διάδικοι
      
      
         Αιτούντες: Annamaria Csordas (Πόλη του Λουξεμβούργου, Λουξεμβούργο), Adrian Sorin Cristescu (Πόλη του Λουξεμβούργου), Jean Putz (Esch-sur-Alzette, Λουξεμβούργο), Miguel Vicente Nunez (Πόλη του Λουξεμβούργου) (εκπρόσωπος: M.-A. Lucas, δικηγόρος)
      
         Καθής: Ευρωπαϊκή Επιτροπή (εκπρόσωποι: D. Milanowska, T. Lilamand και T. Bohr)
      
         Αντικείμενο
      
      Αίτηση ασφαλιστικών μέτρων, βάσει του άρθρου 270 ΣΛΕΕ και του άρθρου 91, παράγραφος 4, του Κανονισμού Υπηρεσιακής Καταστάσεως των υπαλλήλων της Ευρωπαϊκής Ένωσης, με κύριο αίτημα, αφενός, να ανασταλεί η εκτέλεση, πρώτον, της από 26 Νοεμβρίου 2019 ανακοινώσεως της εφορευτικής επιτροπής σχετικά με τα αποτελέσματα των εκλογών για την ανάδειξη του τοπικού τμήματος Λουξεμβούργου της επιτροπής προσωπικού της Ευρωπαϊκής Επιτροπής, δεύτερον, της από 28 Νοεμβρίου 2019 αποφάσεως της Ευρωπαϊκής Επιτροπής σχετικά με τον υπολογισμό του βαθμού αντιπροσωπευτικότητας των εντός αυτής συνδικαλιστικών ή επαγγελματικών οργανώσεων, τρίτον, της θητείας του τοπικού τμήματος Λουξεμβούργου της επιτροπής προσωπικού της Ευρωπαϊκής Επιτροπής το οποίο αναδείχθηκε κατόπιν των εκλογών του Νοεμβρίου 2019, τέταρτον, του εκ μέρους του τοπικού τμήματος Λουξεμβούργου της επιτροπής προσωπικού της Ευρωπαϊκής Επιτροπής ορισμού των εκπροσώπων του στην κεντρική επιτροπή προσωπικού της Ευρωπαϊκής Επιτροπής, πέμπτον, κάθε αποφάσεως περί χορηγήσεως επιπλέον πόρων στους εκπροσώπους του προσωπικού της Επιτροπής και, αφετέρου, να υποχρεωθεί η Επιτροπή να παρατείνει τη θητεία της απερχόμενης επιτροπής προσωπικού μέχρι την έκδοση αποφάσεως επί της κύριας υποθέσεως, περιορίζοντας παράλληλα τις αρμοδιότητες της εν λόγω επιτροπής προσωπικού στις τρέχουσες υποθέσεις, και με επικουρικώς προβαλλόμενο αίτημα, αφενός, να υποχρεώσει την Ευρωπαϊκή Επιτροπή να περιορίσει τις αρμοδιότητες του, αναδειχθέντος κατόπιν των εκλογών του Νοεμβρίου 2019, τοπικού τμήματος Λουξεμβούργου της επιτροπής προσωπικού της Ευρωπαϊκής Επιτροπής στη διεκπεραίωση των τρεχουσών υποθέσεων και, αφετέρου, να υποχρεώσει το εν λόγω τοπικό τμήμα να ορίσει στην κεντρική επιτροπή προσωπικού της Ευρωπαϊκής Επιτροπής τους εκπροσώπους που πρότεινε η Union syndicale Luxembourg.
      
         Διατακτικό
      
      Ο Πρόεδρος του Γενικού Δικαστηρίου διατάσσει:
      
                  1)
               
               
                  Απορρίπτει την αίτηση ασφαλιστικών μέτρων.
               
            
                  2)
               
               
                  Επιφυλάσσεται ως προς τα δικαστικά έξοδα.